Fakta

Sådan brød Inger Støjberg loven

1. 10. februar 2016: Efter politisk diskussion om ’barnebrude’ giver Inger Støjberg (V) en instruks om at tvangsadskille alle asylpar under 18 år. Også selv om parrene har børn.

2. 19. februar 2016: Justitsministeriet bliver spurgt til råds af Udlændingeministeriet og oplyser,

at det kræver en konkret og individuel vurdering, før unge par kan skilles ad.

3. 9. marts 2016: Støjberg fastholder overfor Folketinget, at ingen mindreårige asylansøgere »fremadrettet kan indkvarteres sammen med deres ægtefælle eller samlever«.

4. 14. marts 2016: Folketingets Ombudsmand modtager en klage fra et adskilt syrisk asylpar, hvor kvinden er 17 år og gravid.

5. 1. juli 2016: Udlændingestyrelsen udsender nye retningslinjer. Nu skal par igen konkret og individuelt vurderes. Tidligere adskilte asylpar bliver indkvarteret sammen igen.

6. 23. marts 2017: Ombudsmanden udsender sin endelige redegørelse og konkluderer, at Støjbergs instruks var ulovlig og sagen »særdeles kritisabel«.

7. 21. maj 2017: Støjberg erkender, at hun tog forbehold ud af instruksen. Hun tilføjer, at hendes embedsmænd sagde god for den endelige skriftlige instruks, der er kendt ulovlig.

Forvaltningsretlige eksperter påpeger, at instruksen formentlig også var »klart ulovlig«, hvilket forpligter embedsværket til at sige fra. De pågældende embedsmænd enten må eller vil ikke udtale sig.

Vis mere